
Сочэрэ Абхъазымрэ зэпызыщIэ катамаран
Абхъаз. Автотранспорт мыхъуу, тенджыз жьы къабзэкIэ убауэу Сочэ уикIыу Абхъазым катамаранкIэ укIуэфынущ. Иджыблагъэ къызэIуахащ а зэпыщIэныгъэр.
Гукъыдэж зиIэ дэтхэнэри Гагрэ абхъаз курортым кIуэфIынущ «Сочэ-1» катамаранымкIэ. ЩIымахуэ Олимпиадэм и къалащхьэм катерыр дэкIынущ пщэдджыжьым сыхьэти 8-рэ дакикъэ 30-м икIи пассажирхэр здэкIуэ щIыпIэм сыхьэтищкIэ нэсынущ. Сочэ игъэзэжынущ пщыхьэщхьэм. Къалэдэсхэми хьэщIэхэми билетхэр къыщащэху хъунущ Сочэ и Тенджыз кхъухьтедзапIэм. Абы и уасэр сом 1200-рэщ.
ЛIыукIыр яубыд
Къэрэшей-Шэрджэс. Республикэм и вице-премьер Тебуев Ансар зыукIауэ зыхуагъэфащэ бзаджащIэр Сочэ къалэм щаубыдащ.
Къалэ-курортым и хабзэхъумэхэм къызэратымкIэ, ар нэхъапэм суд зытращIыхьауэ щыта, КъШР-м и Малокарачаевск щIыналъэм щыщ цIыхухъурщ. Абы илэжьамкIэ зиумысыжащ. Ар зэраубыдам, и цIэ-унэцIэм теухуа хъыбарыр зэкIэ ягъэнаIуэкъым. Следствэм еубзыху а щIэпхъаджагъэм пыщIауэ щытынкIэ хъунухэр.
Фигу къэдгъэкIыжынщи, КъШР-м и вице-премьер Тебуевым бзаджащIэхэр теуауэ щытащ 2004 гъэм жэпуэгъуэм и 18-м. Правительствэм и Iэтащхьэм и къуэдзэр зэрыс автомашинэм шэхэр трагъэлъалъэри, ар игъуэта уIэгъэхэм къелакъым. Тебуевым правительствэм и нэIэ щыщIэтт къарузехьэ IэнатIэхэм я лэжьыгъэр.
УЭРДОКЪУЭ Женя.
